el el el el el el el el el el el el el el el el el el el el el el el el fr el el de el el el fr el el nb el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Η Ελένη Ποιμενίδου (4 Ιουλίου 1980) [1] είναι Ελληνίδα χειροσφαιρίστρια. Αγωνίζεται στη θέση της πίβοτ και θεωρείται η καλύτερη σε αυτή τη θέση στην Ελλάδα. Αποτελεί και μία από τις καλύτερες αθλήτριες στο beach handball με πολλά πρωταθλήματα Ελλάδας και Ευρώπης με την Avant Garde και συμμετοχές σε πανευρωπαϊκά πρωταθλήματα με την εθνική ομάδα[2].
Η Πρωταθλήτρια του Handball Ελένη Ποιμενίδου.
Γεννήθηκε στη Δράμα στις 7 Απριλίου 1980. Ξεκίνησε το χάντμπολ στις Ελπίδες Δράμας το 1990. Παίζοντας εκεί για 13 χρόνια το 2003 αποδέχτηκε πρόταση της Ορμής και μετακόμισε στην Πάτρα. Με την Ορμή κατέκτησε το πρωτάθλημα και το κύπελλο Ελλάδας το 2007, για πρώτη φορά στην ιστορία της πατρινής ομάδας. Έμεινε στην Πάτρα 7 χρόνια, κατακτώντας συνολικά 7 τίτλους. Το 2010 μετακόμισε στη Θεσσαλονίκη για τον Π.Α.Ο.Κ. όπου παρέμεινε δύο χρόνια. Ακολούθησαν οι Πρωτοπόροι Θεσσαλονίκης για ένα χρόνο και το 2013 πήρε μεταγραφή στην Αναγέννηση Άρτας[2]. Το καλοκαίρι του 2014 υπέγραψε στη νορβηγική Førde IL[3]. Το 2015 επέστρεψε στο ελληνικό πρωτάθλημα με τα χρώματα του Πανοράματος Θεσσαλονίκης[4] όπου παρέμεινε για δύο σεζόν. Την αγωνιστική περίοδο 2017-2018, την τελευταία της επαγγελματικής της καριέρας, αγωνίστηκε με την ομάδα της Πυλαίας με την οποία εξασφάλισε την άνοδο του σωματείου στην Α1 γυναικών για πρώτη φορά στην ιστορία του[5].
Είναι διεθνής με την εθνική Ελλάδας και αναντικατάστατο μέλος της από το 1997. Το 2004 συμμετείχε στους Ολυμπιακούς Αγώνες της Αθήνας ως μέλος της Εθνικής Ομάδας χειροσφαίρισης[6]. Με την εθνική Ελλάδος στο μπιτς χάντμπολ κατέκτησε το χρυσό μετάλιο το 2019 στους ΙΙ Παράκτιους Μεσογειακούς Αγώνες της Πάτρας και το αργυρό μετάλιο το 2015 στους I Παράκτιους Μεσογειακούς Αγώνες της Πεσκάρας.
Χρυσό μετάλλιο με την Εθνική Ελλάδας στο Μπιτς Χάντμπολ στο Παγκόσμιο Πρωτάθλημα: 2018
Χρυσό μετάλλιο με την Εθνική Ελλάδας στο Μπιτς Χάντμπολ στους II Παράκτιους Μεσογειακούς Αγώνες: 2019
Αργυρό μετάλλιο με την Εθνική Ελλάδας στο Μπιτς Χάντμπολ στους I Παράκτιους Μεσογειακούς Αγώνες: 2015
Πρωταθλήτρια Ελλάδος: 2007, 2008, 2009, 2010 (Ορμή)
Κυπελλούχος Ελλάδας: 2007, 2009, 2010 (Ορμή)
Πρωταθλήτρια Ευρώπης στο Μπιτς Χάντμπολ (EBT Masters): 2009 (Avant Garde)
Δευτεραθλήτρια Ευρώπης (αργυρό μετάλλιο) στο Μπιτς Χάντμπολ (EBT Masters): 2016 (Σπάρτακος Α.Σ.)
Πρωταθλήτρια στο Πανελλήνιο πρωτάθλημα Μπιτς Χάντμπολ: 2006, 2007, 2008, 2009, 2010, 2011, 2012, 2013 (Avant Garde), 2015, 2016, 2018, 2019 (Σπάρτακος Α.Σ.)
Κυπελλούχος στο Πανελλήνιο Κύπελλο Μπιτς Χάντμπολ: 2015, 2016, 2017, 2018, 2019 (Σπάρτακος Α.Σ.)
6η θέση στο Ευρωπαϊκό Πρωτάθλημα Beach Handball: 2017
Φιναλίστ πρωταθλήματος Ελλάδας: 2004, 2006 (Ορμή)
Φιναλίστ Κυπέλλου Ελλάδας: 2004, 2005, 2006, 2008 (Ορμή)
Φιναλίστ πρωταθλήματος Μπιτς Χάντμπολ: 2017 (Σπάρτακος Α.Σ.)
1η σκόρερ πρωταθλήματος Ελλάδας: 2009, 2010
↑ «Eleni Poimenidou Bio, Stats, and Results | Olympics at Sports-Reference.com». web.archive.org. 18 Απριλίου 2020. Αρχειοθετήθηκε από το πρωτότυπο στις 18 Απριλίου 2020. Ανακτήθηκε στις 25 Ιουνίου 2022.
↑ 2,0 2,1 Στην Αναγέννηση Άρτας η Ελένη Ποιμενίδου Αρχειοθετήθηκε 2015-04-19 στο Wayback Machine., womensports.gr, 04/09/2013. ανακτήθηκε 20/07/2015
↑ Στη Νορβηγία η διεθνής μας –Δραμινή- Ελένη Ποιμενίδου Αρχειοθετήθηκε 2016-03-04 στο Wayback Machine., dramini.gr, 02/08/2014. ανακτήθηκε 20/07/2015
↑ Η Ποιμενίδου επέστρεψε στην Ελλάδα Αρχειοθετήθηκε 2015-07-13 στο Wayback Machine., pelop.gr, 23/02/2015. ανακτήθηκε 20/07/2015
↑ Η Ελένη Ποιμενίδου μια σπουδαία αθλήτρια σταματάει τη λαμπρή της καριέρα Αρχειοθετήθηκε 2019-08-29 στο Wayback Machine.. greekhandball.com. 30/04/2018. Ανακτήθηκε: 29/08/2019
↑ Eleni Poimenidou Αρχειοθετήθηκε 2012-12-18 στο Wayback Machine., sports-reference.com. ανακτήθηκε 20/07/2015
ΠΡΩΤΑΘΛΗΤΕΣ ΕΛΛΑΔΟΣ AVANT GARDE ΚΑΙ SUMMER, handball.org.gr, 29/07/2013. ανακτήθηκε 20/07/2015
“Μετακόμισε” στην Άρτα η Ελένη Ποιμενίδου[νεκρός σύνδεσμος], neotera.gr, 06/09/2013. ανακτήθηκε 20/07/2015